Banqueting House

La Banqueting House (domo por bankedi) en Whitehall, Londono (Britio) estas la ununura restinta konstruaĵo de la tiama Whitehall palaco kiu forbrulis en 1698. La Banqueting House estis konstruita dum la jaroj 1619 ĝis 1622 laŭ la projekto de Inigo Jones, kiu inspiriĝis el la konstruaĵoj de la itala arkitekto Andrea Palladio, por la reĝo Jakobo la 1-a. La domo estis la unua konstruaĵo en paladiana stilo en Londono. La pentraĵoj sur la plafono de la salono estis faritaj de la fama pentristo Peter Paul Rubens kaj montras ovacion al la reĝoj de la domo de stuarto.